Nr.………/…………/……………

## Către: INSTITUTIA PREFECTULUI – JUDETUL OLT

Ref sedinta Comisiei de Dialog Social

Ca raspuns la adresa dumneavoastra nr. 23514/24.04.2023, privind sedinta Comisiei de Dialog Social, va inaintam materialul solicitat.

Cu stimă,

Constantin CITU

Director Executiv

**Bursa locurilor de munca**

 **eveniment organizat de A..J.O.F.M. Olt, masura activa de sprijin pentru angajatorii din judetul Olt**

Prin Programul de Guvernare 2020-2024, obiectivul principal al activitatii desfasurate de agentie este *“Eficientizarea politicii de ocupare si de stimulare a muncii, astfel incat sa se ofere servicii competitive si adaptate realitatilor din piata muncii atat pentru angajatori, cat si pentru persoanele aflate in cautarea unui loc de munca”.* In acest sens, principalele masuri intreprinse sunt:

* Cresterea capacitatii agentiei de identificare a oportunitatilor de angajare si sprijinirea somerilor in gasirea unui loc de munca;
* Facilitarea accesului angajatorilor la resurse europene/nationale pentru pregatirea angajatilor astfel incat sa creasca eficienta programelor de formare;
* Cresterea capacitatii agentiei de a realiza prognoze privind evolutia pietei muncii, astfel incat sa se anticipeze prioritatile in domeniu respectiv, sa se fundamenteze corespunzator luarea deciziilor;
* Evaluarea masurilor de sprijin pentru acordarea de beneficii persoanelor vulnerabile din punct de vedere economic, restectiv categoriile vulnerabile persoane cuprinse în grupa de varstă 16 – 29 ani, cele din grupa de varstă 50+, cele din comunitati defavorizate și persoanele cu dizabilități;
* Actualizarea în conformitate cu nevoile pietei muncii a legii privind asigurarile pentru somaj si stimularea ocuparii forei de munca;
* Continuarea masurilor de sprijin a angajatilor si angajatorilor in perioada post-pandemie Covid-19, inclusiv prin sustinerea acestora din fonduri europene sau alte mecanisme;
* Imbunatatirea continutului programelor de formare pentru ca cererea de locuri de munca sa se intersecteze cu oferta angajatorilor, inclusiv pentru categoriile de persoane care si-au pierdut locul de munca in perioada pandemiei, prin prioritizarea dobandirii de cunostinte in folosirea tehnologiei;
* Colaborarea cu partenerii sociali cu Inspectoratul Scolar pentru dezvoltarea invatamantului profesional si vocational in sistem clasic sau in sistem dual.

***AGENTIA JUDETEANA PENTRU OCUPAREA FORTEI DE MUNCA OLT*** **asigura servicii gratuite** atat persoanelor in cautarea unui los de munca, dar si angajatorilor.

* MEDIEREA MUNCII – punerea in legatura a
angajatorilor cu persoanele in cautarea unui loc de munca
 in scopul stabilirii unor relatii de munca;
* FORMAREA PROFESIONALA – posibilitatea dobandirii de noi competente prin absolvirea unor programe de formare profesionala;
* UCENICIA LA LOCUL DE MUNCA - posibilitatea dobandirii de noi competente la locul de munca.
* STAGII DE PRACTICA, pentru absolventii cu studii superioare.
* INFORMARE SI CONSILIERE PROFESIONALA - instruirea in metode si tehnici de cautare a unui loc de munca.
* Consultanta si asistenta pentru inceperea unei activitati independente sau pentru initierea unei afaceri, sub forma unor servicii juridice, de marketing, financiare, metode si tehnici eficiente de management si alte servicii de consultanta.

**Bursa locurilor de munca** este omasura activa, prin care intr-un spatiu bine delimitat se realizeaza intalnirea cererii cu oferta de munca, se stabilesc conditiile pentru angajarea salariatilor, negocierea si fixarea salariilor in functie de performantele lucratorilor si realizarea mobilitatii salariilor si fortei de munca. La acest eveniment, pot participa orice categorii de persoane care nu au loc de munca sau care doresc schimbarea acestuia, fiind un mod confortabil, gratuit si rapid de a-ti gasi un loc de munca.

Bursa are ca scop facilitarea accesului persoanelor interesate la locurile de munca disponibile, dar si
interactiunea directa cu agentii economici, reprezentand o oportunitate de a cunoaste mai bine piata muncii, ofertele de locuri de munca, pentru ca acestia sa poata alege un loc de munca conform pregatirii lor profesionale, sau sa se informeze despre ocupatiile cu posibilitati mai mari de angajare pe termen mediu si lung.

Totodata, bursa reprezinta o oportunitate pentru agentii economici de a selecta cel mai potrivit personal pentru societatea, dar si de a-si prezenta firma.

**In perioada 01.01.-31.03.2023:**

* Locuri de munca depistate: 2.131;
* Persoane incadrate: 1.503;
* La data de 31.03.2023 se aflau in evidenta 8.065 persoane, din care:

 - 1.001 someri indemnizati ;

 - 7.064 someri neindemnizaţi;

 - rata somajului martie 2023: 6,23%.

In fiecare an, agentia noastra organizeaza cel putin doua editii ale bursei, una dedicata tuturor persoanelor interesate sa participe, cealalta dedicata absolventilor.

Rezultatele acestor burse, in ultimii 2 ani, se prezinta astfel:

|  |  |  |  |
| --- | --- | --- | --- |
|  **Nr. crt.** | **Specificatia** | **Anul 2021** | **Anul 2022** |
|  |  | **Nr. agenti economici participanti** | **Locuri de munca** **oferite** | **Nr. persoane incadrate** | **Nr. agenti economici participanti** | **Locuri de munca** **oferite** | **Nr. persoane incadrate** |
| **1** | **Bursa generala a locurilor de munca** | 40 | 566 | 141 | 63 | 860 | 123 |
| **2** | **Bursa locurilor de munca pentru absolventi** | -  |  -  | -  | 42 | 672 | 91 |

Anul acesta, Bursa generala a locurilor de munca se va desfasura in data de 12 mai, incepand cu ora 9,00,in Slatina la Casa de Cultura a Sindicatelor si la Caracal, la sediul Agentiei Locale.

Au fost trimise invitatii la un numar de 59 agenti economici.

**Economia sociala,**

**o sansa de dezvoltare pentru comunitatile locale**

Reglementată prin Legea 219/2015, economia socială este definită ca ansamblul activităților organizate independent de sectorul public,al căror scop este să servească interesul general,interesele unei colectivități și/sau interesele personale nepatrimoniale prin:

- creșterea gradului de ocupare a persoanelor aparținând grupului vulnerabil;

- producerea și furnizarea de bunuri;

- prestarea de servicii;

- execuția de lucrări.

Scopul principal al economiei sociale, în comparație cu economia de piață, nu este obținerea de profit, ci îmbunătățirea condițiilor de viață și oferirea de noi oportunități pentru persoanele dezavantajate sau care fac parte din grupuri vulnerabile. Aceasta contribuie la dezvoltarea comunităților locale, crearea de locuri de muncă, implicarea persoanelor aparținând grupului vulnerabil în activități cu caracter social și/sau activități economice, facilitând accesul acestora la resursele și serviciile comunității.

Economia socială se derulează prin întreprinderi sociale (orice persoană juridică de drept privat care desfășoară activități în domeniul economiei sociale) sau prin întreprinderi sociale de inserție (întreprinderea socială care are permanent cel puțin 30% din personalul angajat aparținând grupului vulnerabil,astfel încât timpul de lucru cumulat al acestor angajați sa reprezinte cel puțin 30% din totalul timpului de lucru al tuturor angajaților).

Atestarea întreprinderilor sociale și certificarea întreprinderilor sociale de inserție se realizează gratuit de către Agenția Națională pentru Ocuparea Forței de Muncă prin agențiile județene pentru ocuparea forței de muncă. Până în prezent, la nivelul județului Olt, au fost acordate atestate pentru doua întreprinderi sociale.

La nivelul judetului Olt exista *Plan judetean de insertie socioprofesionala,* care cuprinde ca obiective:

* + Dezvoltarea economiei sociale în vederea creșterii oportunităților de angajare pentru grupurile vulnerabile;
	+ Creșterea participării pe piața muncii a categoriilor vulnerabile;
	+ Îmbunătățirea structurii ocupaționale și participării pe piața muncii în rândul femeilor și persoanelor aparținând grupurilor vulnerabile.

Facilităţi din partea autorităţilor administraţiei publice locale:

* + atribuirea unor spaţii şi/sau terenuri aflate în domeniul public al unităţilor/subdiviziunilor administrativ-teritoriale, cu respectarea prevederilor Legii administraţiei publice locale nr. 215/2001, în scopul desfăşurării activităţilor pentru care le-a fost acordată marca socială;
	+ sprijin, în promovarea produselor realizate şi/sau furnizate, serviciilor prestate ori lucrărilor executate în comunitate, precum şi în identificarea unor pieţe de desfacere a acestora;
	+ sprijin în promovarea turismului şi activităţilor conexe acestuia, prin valorificarea patrimoniului istoric şi cultural local;
	+ alte facilităţi şi scutiri de taxe şi impozite acordate de autorităţile administraţiei publice locale, în condiţiile legii.

Finanţarea întreprinderilor sociale de inserţie:

* + Pot fi finanţate din surse publice şi/sau private, naţionale ori internaţionale, potrivit normelor juridice aplicabile fiecăreia dintre categoriile din care fac parte sursele de finanţare;
	+ Beneficiază de gratuitate pentru emiterea mărcii sociale şi înregistrarea în Registrul unic de evidenţă a întreprinderilor sociale;
	+ Pot beneficia de consiliere gratuită la constituirea şi/sau la dezvoltarea afacerii, prin compartimentele de specialitate de la nivelul agenţiei de ocupare.
* Pentru mai multe informații despre felul în care funcționează economia socială, pot fi accesate link-urile:

<http://www.mmuncii.ro/j33/index.php/ro/2014-domenii/munca/economia-sociala>

<http://www.anofm.ro/informatii-utile-privind-economia-sociala-0>

Director Executiv,

Constantin CITU